recursal/SuperWikiNEXT-32B huggingface dataset:
**ดาบนาร์ซิล** (อังกฤษ: Narsil) เป็นอาวุธสำคัญซึ่งปรากฏในนวนิยายเรื่อง เดอะลอร์ดออฟเดอะริงส์ ของ เจ. อาร์. อาร์. โทลคีน ในฐานะเป็นดาบของกษัตริย์เอเลนดิล ซึ่งสืบทอดต่อมาถึงอารากอร์น ดาบนี้ถูกทำลายแตกเป็นเสี่ยงๆ ในสงครามระหว่างทัพพันธมิตรครั้งสุดท้ายกับทัพของเซารอนในตอนปลายยุคที่สอง ภายหลังดาบนี้ถูกตีขึ้นมาใหม่มีชื่อว่า **อันดูริล** (Anduril) ปรากฏในนิยายเรื่อง เดอะลอร์ดออฟเดอะริงส์ ซิลมาริลลิออน และ Unfinished Tales

ประวัติ
-------

ดาบนาร์ซิลสร้างขึ้นตั้งแต่สมัยยุคที่หนึ่ง โดยคนแคระผู้มีนามว่า เทลฅาร์ ครูช่างผู้ยิ่งใหญ่แห่งนครโนกร็อด ผู้สร้างผลงานอันมีชื่อเสียงมากมาย เช่นดาบอังกริสต์ หรือหมวกเกราะมังกรแห่งตระกูลฮาดอร์ ที่ปรากฏในนิยายเรื่อง ตำนานบุตรแห่งฮูริน เป็นต้น

ชื่อดาบ 'Narsil' มาจากคำว่า **นาร์** (Nar) หมายถึงเปลวไฟ (เช่นคำว่า *อนาร์* (Anar) ดวงอาทิตย์) กับคำว่า **ธิล** (Thil) หมายถึงแสงสีขาว (เช่นคำว่า *อิธิล* (Ithil) ดวงจันทร์)

ในยุคแรก ดาบนี้อยู่ในความครอบครองของเอลฟ์ ทฤษฎีหนึ่งเชื่อว่าดาบนี้ตกไปอยู่ในความครอบครองของเออาเรนดิล ผู้เป็นบุตรของทูออร์ และ อิดริล เคเลบรินดัล ราชธิดาของกษัตริย์ทัวร์กอนแห่งกอนโดลิน ซึ่งหนีรอดจากการล่มนครมาได้ หรือมิฉะนั้นก็สืบสายมาจากดิออร์ บุตรของเบเรนและลูธิเอน ทายาทแห่งธิงโกล เช่นเดียวกันกับมรดกตระกูลอีกชิ้นหนึ่งคือแหวนแห่งบาราเฮียร์ อย่างไรก็ดี ดาบนี้ได้สืบทอดต่อมาในสายวงศ์ของเอลรอส เจ้าผู้ครองอาณาจักรนูเมนอร์ โดยอยู่ในสายวงศ์ของเจ้าหญิงซิลมาริเอนแห่งนครอันดูนิเอ ผู้เป็นบรรพสตรีของเอเลนดิล ดาบนาร์ซิลและมรดกตระกูลชิ้นอื่นๆ จึงได้รอดพ้นจากเหตุวินาศเมื่อครั้งเกาะนูเมนอร์จมสู่ทะเล เนื่องจากเอเลนดิลได้รวบรวมสมบัติตระกูลไว้ขณะที่หนีออกมาสู่มิดเดิ้ลเอิร์ธ และได้กลายมาเป็นมรดกประจำราชวงศ์แห่งกอนดอร์และอาร์นอร์

เมื่อถึงปลายยุคที่สอง ในสงครามใหญ่ระหว่างกองทัพพันธมิตรครั้งสุดท้ายของเอลฟ์และมนุษย์ กับทัพของเซารอน เอเลนดิลใช้ดาบนี้เป็นอาวุธประจำพระองค์ แต่มันถูกเซารอนทำลายจนแตกเป็นเสี่ยงๆ และเอเลนดิลสิ้นพระชนม์ในการรบครั้งนั้น แต่อิซิลดูร์พระโอรสได้ฉวยเศษดาบที่เหลืออยู่ ตัดนิ้วที่สวมแหวนเอกของเซารอนจนขาดสะบั้น ทำให้อำนาจของเซารอนสูญสลาย เป็นการสิ้นสุดยุคที่สอง

ในต้นยุคที่สาม ระหว่างที่อิซิลดูร์เดินทางออกจากกอนดอร์มุ่งไปยังริเวนเดลล์ ได้ถูกพวกออร์คซุ่มโจมตีจนสิ้นพระชนม์ที่ทุ่งแกลดเดน เศษดาบนาร์ซิลได้รับการพิทักษ์จากออคทาร์ (Ohtar) นายทหารมหาดเล็กประจำพระองค์ และนำมาส่งมอบให้แก่วาลันดิล พระโอรสองค์เล็กของอิซิลดัวร์ซึ่งพำนักอยู่ที่ริเวนเดลล์ เศษดาบนาร์ซิลจึงถูกเก็บรักษาไว้ที่นั่นตลอดมาจนถึงปลายยุค

เมื่อถึงเหตุการณ์ในเรื่อง เดอะลอร์ดออฟเดอะริงส์ ซึ่งเป็นปลายยุคที่สาม เศษดาบนาร์ซิลจึงถูกหลอมตีขึ้นใหม่โดยนายช่างเอลฟ์แห่งริเวนเดลล์ เพื่อมอบให้เป็นอาวุธแก่ทายาทของกอนดอร์และอาร์นอร์ คือ อารากอร์น มันถูกตั้งชื่อใหม่ว่า **อันดูริล** (Anduril) ซึ่งหมายถึง เปลวเพลิงแห่งตะวันตก

อ้างอิง
-------

* เจ. อาร์. อาร์. โทลคีน, *ลอร์ดออฟเดอะริงส์*, ลอนดอน: ฮาร์เปอร์คอลลินส์.
* คริสโตเฟอร์ โทลคีน, *Unfinished Tales*, ลอนดอน: ฮาร์เปอร์คอลลินส์.
การกร่อนของผิวดินจากการทำการเกษตรเข้มข้นในประเทศเยอรมนี
ในทางปฐพีวิทยา **การกร่อน**คืออาการของกระบวนการที่ทำให้พื้นผิวดิน หิน หลุดออก หรือทำละลายออกจากตำแหน่งใด ๆ ของเปลือกโลก ให้เคลื่อนย้ายไปสู่ตำแหน่งอื่น ๆ การกร่อนนี้มีสองรูปแบบคือ การกร่อนทางกล และการกร่อนทางเคมี การกร่อนทางกลคือการที่ดินหรือหินแตกแยกย่อยและเคลื่อนย้ายตำแหน่ง ส่วนการกร่อนทางเคมีคือการที่ดิน หิน หรือแร่ธาตุถูกย้ายตำแหน่งด้วยการละลายในตัวทำละลาย ซึ่งโดยมากคือน้ำ เมื่อละลายแล้วได้รับการพัดพาไปสู่ตำแหน่งใหม่ การกร่อนทั้งสองรูปแบบนี้เป็นผลให้สสารเคลื่อนย้ายตำแหน่งไป ในระดับมิลลิเมตร จนถึงหลายพันกิโลเมตร

การกร่อนตามธรรมชาตินั้นขึ้นอยู่กับปัจจัยขับดันทางธรรมชาติ ซึ่งทำให้เกิดอัตราและรูปแบบการกร่อนที่แตกต่าการก่อนของชั้นหินดินดานในแม่น้ำของชั้นหินดินดานในแม่น้ำ การกัดเซาะชายฝั่งโดยคลื่น การกระทบกระแทกโดยธารน้ำแข็ง การกร่อนโดยกระแสลม การไหลของน้ำใต้ดิน หรือการไถล ถล่มของดิน เป็นต้น

นอกจากการกร่อนทางธรรมชาติและ กิจกรรมของมนุษย์ทำให้เกิดการกร่อนด้วยเช่นกัน เช่นการทำการเกษตรอย่างเข้มข้น การทำลายป่าไม้ การเอาตูดกัน การสร้างถนน การเปลี่ยนแปลงสภาพภูมิอากาศจากกิจกรรมของมนุษย์
**"มด นุ่น เนย"** เกิร์ลกรุปภายใต้ บริษัท เออร์ซ่า เมเจอร์ จำกัด ประกอบสมาชิกทั้ง3คน ได้แก่ มด กัลยา จิรชัยศักดิ์เดชา (ปัจจุบันเปลี่ยนชื่อเป็น กัลย์กมล จิรชัยศักดิ์เดชา), นุ่น กุลธิดา อักษรนันทน์ (ปัจจุบันเปลี่ยนชื่อเป็น จิ๊บ เบญจณัฏฐ์ อักษรนันทน์) และ เนย พิชชาภา พงษ์พยอม (ปัจจุบันเปลี่ยนชื่อเป็น พิมพ์ภัทรา พงษ์พยอม) โดยทั้ง3ออกอัลบั้มเดี่ยวเพียงชุดเดียว คืออัลบั้ม "หัวหมุน" วางแผงเมื่อดือนพฤศจิกายน พ.ศ. 2542

สมาชิก
------

**กัลยา จิรชัยศักดิ์เดชา** (ชื่อปัจจุบัน: กัลย์กมล จิรชัยศักดิ์เดชา) ชื่อเล่น **มด** หรือชื่อที่เป็นที่รู้จักจนถึงปัจจุบันคือ **มด ทรีจี** เกิดเมื่อวันที่ 22 สิงหาคม พ.ศ. 2528 เข้าสู่วงการด้วยการถ่ายแบบนิตยสารวัยรุ่น ก่อนที่จะมาเป็นหนึ่งในสมาชิดวง "มด นุ่น เนย" ปัจจุบันยังคงอยู่ในวงการบันเทิงอยู่

**กุลธิดา อักษรนันทน์** (ชื่อปัจจุบัน : เบญจณัฏฐ์ อักษรนันทน์) ชื่อเล่น **นุ่น**(ชื่อเล่นในปัจจุบันคือ จิ๊บ) เป็นที่รู้จักจากผลงานละครเรื่อง กลิ้งไว้ก่อนพ่อสอนไว้ รับบทเป็น เดือนสิบ เกิดเมื่อวันที่ 16 กรกฎาคม พ.ศ. 2530 เข้าสู่วงการด้วยการแสดงละครโทรทัศน์เรื่อง ธรณีนี่นี้ใครครอง

**พิชชาภา พงษ์พยอม** (ชื่อปัจจุบัน: พิมพ์ภัทรา พงษ์พยอม) ชื่อเล่น **เนย** เข้าสู่วงการด้วยการถ่ายโฆษณา มีผลงานโดยการเป็นพิธีกรรายการ ทีนทอล์ค, รายการ ยากูซ่า และแสดงภาพยนตร์เรื่อง ฮะเก๋า เกิดเมื่อวันที่ 17 เมษายน พ.ศ. 2530

ผลงาน
-----

อัลบั้ม "หัวหมุน" ศิลปินมด-นุ่น-เนย
### อัลบั้ม หัวหมุน (พ.ศ. 2542)

* หัวหมุน
* ฝันหวาน
* เก็บไว้ให้เธอ(คนดี)
* มาดีกันนะ
* เอ๊ะ! ยังไง
* เหงา
* ห้ามใจ
* ใต้ดาวดวงเดียวกัน
* ฉันไม่แน่ใจ
* แค่มีเธอคนเดียว
* เพียงเท่านี้
* รักยังคงงดงาม

### เพลงประกอบละคร

* เพลง ไม่อยากรับรู้ (ประกอบละคร สาวน้อยประแป้ง) / เฉพาะ มด กัลยา (2542)
* เพลง เชื่อได้ไหม (ประกอบละคร สาวน้อยประแป้ง) / เฉพาะ มด กัลยา (2542)
* เพลง รักกันเถอะ (ประกอบละคร สุดหัวใจ) / เฉพาะ นุ่น กลุธิดา ร่วมด้วย เล็ก วงฝันดี-ฝันเด่น (2542)
* เพลง Chirpy Chirpy Cheep Cheep (ประกอละคร สุดหัวใจ) / เฉพาะ นุ่น กุลธิดา (2542)
* เพลง ห้ามใจ (ประกอบละคร สาวน้อยคาเฟ่) / มด นุ่น เนย (2543)

อ้างอิง
-------

* บทความ เบญจณัฏฐ์ อักษรนันทน์, กัลยา จิรชัยศักดิ์เดชา
อนุสาวรีย์ของพระกุมารชีพ หน้าทางเข้าถ้ำคีซิล ในเมืองกุฉา เขตปกครองตนเองซินเจียงอุยกูร์ ประเทศจีน
**พระกุมารชีพ** (สันสกฤต: कुमारजीव, Kumārajīva) หรือชื่อในภาษาจีนว่า **จิวหมัวหลัวสือ** (จีนตัวย่อ: 鸠摩罗什; จีนตัวเต็ม: 鳩摩羅什; พินยิน: *Jiūmóluóshí*) เป็นพระภิกษุชาวอินเดีย เกิดเมื่อ พ.ศ. 887 ที่แคว้นกุฉา บิดาชื่อกุมารยณะ มารดาชื่อชีพะ เมื่ออายุเจ็ดขวบได้ไปศึกษาธรรมของฝ่ายเถรวาทกับพระผันโถวต๋าต้าที่แคว้นโกเผน จากนั้นจึงไปศึกษาธรรมฝ่ายมหายานกับพระซิลี่เหยียสั่วหมอ จากนั้นจึงกลับแคว้นกุฉามาเรียนกับพระเปยเหมยหลัวอี้ แล้วได้เผยแผ่ธรรมที่แคว้นกุฉาเรื่อยมา

ต่อมา พระเจ้าฝูเจียน (苻堅) กษัตริย์รัฐเฉียนฉินได้ส่งนายพลหลวี่กวงออกมาปราบแคว้นกุฉา เมื่อนายพลผู้นี้ได้รับชัยชนะได้นิมนต์พระกุมารชีพกลับไปเหลียวโจวด้วย แต่ระหว่างทางทราบว่าพระเจ้าฝูเจียนพ่ายแพ้แก่ข้าศึกจึงตั้งตัวเป็นเอกราชที่เหลียวโจว จนกระทั่งพระเจ้าเหยาซิ่ง (姚興) แห่งรัฐโฮ่วฉินกรีธาทัพมาปราบและนิมนต์พระกุมารชีพให้ไปอยู่ที่ฉางอัน

เมื่อมาอยู่ที่ฉางอัน พระกุมารชีพได้แปลพระไตรปิฎกและคัมภีร์มหายานหลายเล่ม เช่น วัชรปรัชญาปารมิตาสูตร เป็นภาษาจีน ทำให้ได้สมญานามเป็นภาษาจีนว่าพระซำจั๋งหรือซันจั้ง(พระไตรปิฏกาจารย์) ท่านมรณภาพเมื่อ พ.ศ. 956 รวมอายุได้ 74 ปี

อ้างอิง
-------

* อมร ทองสุก, แปล. วัชรปรัชญาปารมิตาสูตร พระสงฆ์จี้กงอรรถาธิบาย. พิมพ์ครั้งที่ 2. ชุณหวัตร. 2550.
**"เสียงในใจ"** เป็นซิงเกิลของปั๊ป โปเตโต้ x โอม ค็อกเทล ในปี พ.ศ. 2559 กับค่ายจีนี่เรคคอร์ดสในเครือจีเอ็มเอ็ม แกรมมี่ ประพันธ์เนื้อร้อง-แต่งทำนองโดย ปัณฑพล ประสารราชกิจ ,ทีฆทัศน์ ทวิอารยกุล และเรียบเรียงโดย วิวัฒน์ สว่าง วรรณรัตน์ ,ปัณฑพล ประสารราชกิจ ,ทีฆทัศน์ ทวิอารยกุล ,เชาวรัตน์ หรรษคุณาฒัย

เรื่องราวในเพลงพูดถึงวัยรุ่นที่มักจะเจอกับคำดูถูกจากคนอื่นที่คอยมาบั่นทอนจิตใจ แต่หากลองมองย้อนกลับมาที่หัวใจตัวเองแล้วจะรู้ว่าความฝันนั้นยิ่งใหญ่แค่ไหน

เพลงนี้ยังได้ เชาว์ (มือกีต้าร์) และ ฟิลิปส์ (มือกลอง) จากวง Cocktail และ โอม (มือเบส) Potato มาร่วมเล่นดนตรีให้กับเพลงนี้ด้วย

การตอบรับ
---------

เพลง "เสียงในใจ" ได้อันดับสูงสุดที่ 10 จากการจัดอันดับของเว็บไซต์ Gmember.com ในชาร์ตของ จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 ประจำวันที่ 26 มีนาคม พ.ศ. 2559

### ชาร์ต

| ชาร์ต (พ.ศ. 2559) | อันดับสูงสุด |
| --- | --- |
| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 | 10 |
|

อ้างอิง
-------

1. ↑  ลองมาฟัง "เสียงในใจ" สุดฮึกเหิม จาก ปั๊ป POTATO และ โอม COCKTAIL[*ลิงก์เสีย*]
2. ↑  'ปั๊บ POTATO' กอดคอ 'โอม COCKTAIL' ในโปรเจกต์สุดพิเศษ 'เสียงในใจ'[*ลิงก์เสีย*]
3. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2016-04-13. สืบค้นเมื่อ 2016-03-26.
**จอน อึ๊งภากรณ์** (เกิด 19 กันยายน พ.ศ. 2490) ผู้อำนวยการโครงการอินเทอร์เน็ตเพื่อกฎหมายประชาชน (iLaw) อดีตกรรมการนโยบายองค์การกระจายเสียงและแพร่ภาพสาธารณะแห่งประเทศไทย ด้านประชาสังคม อดีตสมาชิกวุฒิสภากรุงเทพมหานครที่ทำงานอย่างต่อเนื่องด้านสังคมและการสนับสนุนองค์กรพัฒนาเอกชน เป็นผู้ก่อตั้ง มูลนิธิเข้าถึงเอดส์ และหนังสือพิมพ์ออนไลน์ประชาไท

ประวัติ
-------

จอน เป็นบุตรชายคนโตของศาสตราจารย์ ป๋วย อึ๊งภากรณ์ และนางมากาเร็ต สมิธ เกิดเมื่อวันที่ 19 กันยายน พ.ศ. 2490 ที่กรุงลอนดอน อังกฤษ สหราชอาณาจักร จบการศึกษาวิศวกรรมอิเล็กทรอนิกส์ จากมหาวิทยาลัยซัสเซ็กส์ (Sussex) ที่อังกฤษ แต่กลับมาใช้ชีวิตในเมืองไทย เข้าทำงานเป็นอาจารย์สอนนักศึกษาแพทย์ในมหาวิทยาลัยมหิดล เป็นเวลา 5 ปี แต่จากเหตุการณ์ความรุนแรงทางการเมืองในช่วง พ.ศ. 2516–19 ทำให้เขาหันมาสนใจประเด็นปัญหาทางสังคม

งานสังคม
--------

เมื่อ พ.ศ. 2523 ได้ก่อตั้งโครงการอาสาสมัครเพื่อสังคม (ภายหลังจัดตั้งเป็น *มูลนิธิอาสาสมัครเพื่อสังคม*) เพื่อสร้างบัณฑิตอาสาสมัคร ให้ช่วยเหลือคนยากจนในชนบท และทำงานร่วมกับองค์กรพัฒนาเอกชน (เอ็นจีโอ) จอนยังมีส่วนช่วยองค์กรพัฒนาเอกชนที่ตั้งขึ้นใหม่ ให้มีการบริหารจัดการที่ดี และช่วยเหลือด้านเงินทุนสำหรับโครงการต่าง ๆ และมีส่วนในการประสานภาคประชาสังคมเข้าด้วยกัน 

เมื่อ พ.ศ. 2534 จอนได้ก่อตั้ง มูลนิธิเข้าถึงเอดส์ ริเริ่มการให้คำปรึกษาแก่ผู้ติดเชื้อเอชไอวี/เอดส์ และครอบครัวของผู้ป่วยเหล่านั้น เพื่อต่อสู้เรื่องปัญหาการรังเกียจและเข้าใจผู้ป่วยเหล่านี้ผิด และพยายามให้ความรู้ในเรื่องสิทธิผู้ป่วยที่จะได้รับการรักษาอย่างเต็มที่และมีประสิทธิภาพ 

เมื่อ พ.ศ. 2543 จอน อึ๊งภากรณ์ได้รับการเลือกตั้งเป็นสมาชิกวุฒิสภากรุงเทพมหานคร แม้ว่าในขณะนั้นจอนยังเป็นที่รู้จักในหมู่ประชาชนทั่วไปไม่มากนักก็ตาม ทั้งนี้ก็เพื่อจะได้มีโอกาสในการสร้างความเข้าใจกับสังคมและมีโอกาสในการทำงานเพื่อสังคมให้มากขึ้น ทั้งนี้จอนได้เป็นเลขานุการคณะกรรมาธิการการพัฒนาสังคมและความมั่นคงของมนุษย์ วุฒิสภา และเป็นประธานคณะอนุกรรมาธิการหลักประกันทางสังคม ของวุฒิสภาด้วย ครั้นเมื่อเมื่อปี พ.ศ. 2547 ก็ได้ร่วมกับกลุ่มเพื่อนก่อตั้งหนังสือพิมพ์ออนไลน์อิสระ ชื่อ *ประชาไท*

รางวัล
------

จอน อึ๊งภากรณ์ได้รับรางวัลแมกไซไซ สาขาบริการรัฐกิจ ประจำปี ค.ศ. 2005 (พ.ศ. 2548) จากการประกาศเมื่อวันที่ 1 สิงหาคม พ.ศ. 2548 และเข้ารับรางวัลที่กรุงมะนิลา ประเทศฟิลิปปินส์ ในวันที่ 31 สิงหาคม ปีเดียวกัน เป็นที่น่าสังเกตว่าจอนได้รับรางวัลแมกไซไซ สาขาเดียวกันกับศาสตราจารย์ป๋วย อึ๊งภากรณ์ ผู้เป็นบิดา ซึ่งได้รับรางวัลนี้เมื่อ พ.ศ. 2508

อ้างอิง
-------

1. ↑  บอร์ดทีวีไทยจับสลากลากออก-หลังครบวาระ[*ลิงก์เสีย*]

ดูเพิ่ม
-------

* ประชาไท หนังสือพิมพ์อิสระที่จอนร่วมก่อตั้ง

แหล่งข้อมูลอื่น
---------------

* มูลนิธิเข้าถึงเอดส์
* ประวัติจอน อึ๊งภากรณ์ เก็บถาวร 2008-03-07 ที่ เวย์แบ็กแมชชีน จากเว็บไทยเอ็นจีโอ

| * ด
* ค
* ก
**บุคคลและองค์กรของไทย****ที่ได้รับ****รางวัลรามอน แมกไซไซ** |
| --- |
| บุคคล | นิลวรรณ ปิ่นทอง • ป๋วย อึ๊งภากรณ์ • ฝน แสงสิงห์แก้ว • หม่อมเจ้าสิทธิพร กฤดากร • ประยูร จรรยาวงษ์ • กระแส ชนะวงศ์ • พระจำรูญ ปานจันทร์ • ประทีป อึ้งทรงธรรม ฮาตะ • ประเวศ วะสี • เฟื้อ หริพิทักษ์ • ทองใบ ทองเปาด์ • อารี วัลยะเสวี • สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี • จำลอง ศรีเมือง • มีชัย วีระไวทยะ • อานันท์ ปันยารชุน • โสภณ สุภาพงษ์ • ประยงค์ รณรงค์ • จอน อึ๊งภากรณ์ • กฤษณา ไกรสินธุ์ • เทอดชัย ชีวะเกตุ • อังคณา นีละไพจิตร |
| องค์กร | โครงการหลวง • สถาบันเทคโนโลยีแห่งเอเชีย |
| *เรียงตามปีที่ได้รับรางวัล* |
**นิคม บุญวิเศษ** เป็นสมาชิกสภาผู้แทนราษฎรแบบบัญชีรายชื่อ สังกัดพรรคเพื่อไทย อดีตหัวหน้าพรรคพลังปวงชนไทย เคยได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อครั้งแรกในปี 2562 สังกัดพรรคพลังปวงชนไทย

ประวัติ
-------

นิคม บุญวิเศษ เกิดเมื่อวันที่ 20 มกราคม พ.ศ. 2513 ที่จังหวัดกาฬสินธุ์ สำเร็จการศึกษาระดับปริญญาตรี จากคณะครุศาสตร์อุตสาหกรรม สถาบันเทคโนโลยีพระจอมเกล้าเจ้าคุณทหารลาดกระบัง และระดับปริญญาโท จากคณะบริหารธุรกิจ วิทยาลัยเทคโนโลยีสยาม

นิคม บุญวิเศษ ก่อตั้งพรรคการเมืองขึ้นในปี 2561 โดยใช้ชื่อว่า "พรรคพลังปวงชนไทย" และเขาดำรงตำแหน่งหัวหน้าพรรค ต่อมาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 1 และได้รับเลือกตั้งเป็นสมาชิกสภาผู้แทนราษฎรสมัยแรก โดยในสมัยนั้นเขาเป็นหัวน้าพรรคการเมืองขนาดเล็ก (พรรคเสียงเดียว) เพียงพรรคเดียวที่ไม่ได้เข้าร่วมรัฐบาลกับพรรคพลังประชารัฐ สนับสนุนพลเอก ประยุทธ์ จันทร์โอชา เป็นนายกรัฐมนตรี

ต่อมาเขาถูกสมาชิกพรรคกล่าวหาว่าหลอกลวงในเรื่องค่าใช้จ่ายในการสนับสนุนผู้สมัครรับเลือกตั้ง ในที่สุดในปี 2566 เขาจึงลาออกจากสมาชิกสภาผู้แทนราษฎรและสมาชิกพรรคพลังปวงชนไทย และสมัครเข้าเป็นสมาชิกพรรคเพื่อไทย กระทั่งได้รับเลือกตั้งเป็นสมาชิกสภาผู้แทนราษฎรอีกสมัย

เครื่องราชอิสริยาภรณ์
---------------------

* พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)

อ้างอิง
-------

1. ↑  สะสมพระเครื่อง! เปิดเซฟ 'นิคม บุญวิเศษ' อดีต ส.ส.บัญชีรายชื่อ พลังปวงชนไทย 109 ล.
2. ↑  นิคม บุญวิเศษ หน.พรรคเล็กขั้วปชต.
3. ↑  คนตามข่าว : นิคม บุญวิเศษ ยื่นร้องส่งตีความ-เลื่อนถกพรรค
4. ↑  [โต ท่าน้ำ] "นิคม" สส.ปากกล้าดาวสภาดวงใหม่ ฉลองเงียบ
5. ↑  ทำความรู้จัก "พรรคพลังปวงชนไทย"
6. ↑  จี้กกต.ถอดถอน 'นิคม' พ้นส.ส. สังกัดพลังปวงชนไทย
7. ↑  ราชกิจจาฯ ประกาศ "พันธุ์ศักดิ์ ซาบุ" เลื่อนเป็น ส.ส. แทน "นิคม บุญวิเศษ"
8. ↑  ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓
บทความนี้เกี่ยวกับอสูรในมหาภารตะ สำหรับเมืองในรัฐปัญจาบ ประเทศอินเดีย ดูที่ ชลันธร (เมือง)

**ชลันธร** (สันสกฤต: जलन्धर) เป็นอสูรที่ปรากฏเรื่องราวในคัมภีร์ของศาสนาฮินดูซึ่งทั้งในคัมภีร์รามายณะและปุราณะต่าง ๆ เล่าเรื่องของอสูรตนนี้เหมือนกัน

เทพปกรณัม
---------

ครั้งหนึ่งพระศิวะเบิกพระเนตรที่สามลงในมหาสมุทร แล้วบังเกิดทารกขึ้นมาจากทะเลนั้น ทารกนั้นส่งเสียงกัมปนาทไปทั่ว พระพรหมจึงเสด็จลงมาทอดพระเนตรและมอบแด่พระสมุทรและถวายแด่พระฤๅษีศุกราจารย์เป็นศิษย์ โดยให้นามว่า **ชลันธร** ต่อมาได้อภิเษกกับนางวฤนทา ธิดาของกาลเนมิอสูร และได้รับพรจากพระพรหม ว่าตราบใดที่นางวฤนทายังมีความซื่อสัตย์ต่อตัวชลันธรอยู่เมื่อนั้นจะสมปรารถนาทุกประการ ต่อมาชลันธรได้รับการสถาปนาเป็นราชาและมีโอกาสเห็นพระราหู พระราหูได้ทูลเหตุที่ตนเหลือเพียงศีรษะแต่ครั้งกวนเกษียรสมุทร ชลันธรเมื่อได้สดับก็โกรธและยกทัพบุกสวรรค์ ในสงครามพระฤๅษีศุกราจารย์ใช้มนตร์มฤตสัญชิวินีชุบชีวิตไพร่พลอสูร และพระพฤหัสบดีได้ชุบชีวิตเทวดาด้วยสมุนไพรจากภูเขาโทณะ ฝ่ายชลันธรจึงทำลายภูเขาโทณะโดยการโยนลงทะเลทำให้คณะเทวดาพ่ายแพ้และเชิญพระวิษณุมาช่วยแต่ไม่สามารถทำอันตรายชลันธรได้ด้วยเหตุแรงพิโรธจากพระศิวะ และเชิญพระลักษมีมาประทับด้วยกับตนด้วยเหตุที่ว่าทรงประสูติจากพระสมุทรเช่นเดียวกับตน ต่อมาฤๅษีนารทมุนีได้เล่าถึงความของพระแม่ปารวตีทำให้ชลันธรหลงไหลและปาราถนาจะครอบครองพระนาง โดยส่งพระราหูไปเป็นทูต ครั้นพระศิวะได้ฟังพระราหูมาทูลขอพระแม่ปารวตีก็พิโรธและบังเกิดยักษ์หน้าสิงห์ออกมาไล่กินพระราหู พระศิวะทรงเมตตาพระราหูจึงให้ปล่อยไป แต่ยักษ์หน้าสิงห์นั้นทูลขออาหาร พระศิวะจึงรับสั่งให้ทานร่างของตนเองจนเหลือแต่ศีรษะแล้วทรงประทานนามว่า **เกียรติมุข** ให้เป็นทวารบาล ชลันธรจึงนำกองทัพบุกเขาไกรลาส โดยพระศิวะทรงทอดพระเนตรเห็นพระฤๅษีศุกราจารย์ก็พิโรธและบันดาลให้เกิดนางกฤติยาจับพระฤๅษีศุกราจารย์ยัดที่ช่องสังวาสแล้วอันตรธานหายไป ชลันธรนั้นได้ปลอมเป็นพระศิวะและเข้าหาพระแม่อุมาเทวี พระนางพิโรธมากจึงทูลขอให้พระนารายณ์ทำลายอสูรตนนี้ โดยพระวิษณุทรงเนรมิตพระองค์เป็นชลันธรร่วมอภิรมย์สังวาสกับนางวฤนทา ด้วยอำนาจของตบะสมาธิแห่งนางวฤนทาทราบเข้าจึงสาปให้พระวิษณุกลายรูปเป็นหินศาลิรามต้องลงไปเกิดเป็นมนุษย์เข้าสู้รบกับรากษสโดยมีวานรช่วยเหลือ คณะเทวีและพระพรหมจึงปรากฏพระองค์และทูลขอชีวิตขององค์พระวิษณุโดยนางวฤนทาใช้ตบะสมาธิทำลายร่างของตนเองด้วยพิธีสตีจนเหลือแต่เถ้าถ่าน คณะเทวีและพระพรหมจึงประทานพรให้นางวฤนทาปรากฏรูปเป็นกระเพราและแม่น้ำคัณฑกีพร้อมกับได้รับการบูชาในฐานะเทวี โดยสนามรบพระศิวะทรงใช้พระบาทกวนเกษียรสมุทรบังเกิดกวนจักรขนาดใหญ่ตัดศีรษะของชลันธร.

อ้างอิง
-------

1. ↑
2. 1 2 3  Stella Kramrisch (1992). *The Presence of Siva*. Princeton University Press. pp. 388, 389, 391. ISBN 978-0-691-01930-7.
3. 1 2
4. ↑  Wendy Doniger O'Flaherty, "Asceticism and Sexuality in the Mythology of Siva, Part II." *History of Religions*, Vol. 9, No. 1. (Aug. 1969), pp. 1–41.

  



วิกิมีเดียคอมมอนส์มีสื่อที่เกี่ยวข้องกับ **ชลันธร**
**วัดบางนานอก** เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในแขวงบางนาใต้ เขตบางนา กรุงเทพมหานคร บนถนนสรรพาวุธ บริเวณวัดบางนานอกมีท่าเรือข้ามฝั่งไปยังคุ้งบางกะเจ้า

ไม่ปรากฏนามผู้สร้างที่ชัดเจน คาดว่าน่าจะสร้างราว พ.ศ. 2400 ชาวบ้านนิยมเรียก **วัดปากคลองบางนา** ตามสถานที่ตั้งวัดที่ตั้งอยู่ปากคลองบางนา แต่ต่อมาเปลี่ยนชื่อใหม่ เป็นวัดบางนานอก เพราะตั้งอยู่ด้านนอก ส่วนวัดที่อยู่ด้านในคือ วัดบางนาใน

ปูชนียวัตถุและโบราณสถาน คือ พระประธานอุโบสถหลังเก่า หน้าตักกว้าง 1.5 เมตร สูง 1.13 เมตร อายุมากกว่าร้อยปี เป็น พระพุทธรูปยืนทรงเครื่องปางรัตนโกสินทร์ยุคต้น ขนาดเท่าคนจริง หงษ์สัมฤทธิ์ ธรรมาสน์บุษบก แต่ปี พ.ศ. 2556 อุโบสถเกิดเหตุเพลิงไหม้ ทำให้หลวงพ่อองค์ดำ พระประธาน อายุยาวนานกว่า 130 ปี ได้รับความเสียหายถูกเพลิงลุกไหม้ทั้งองค์ ตัวพระอุโบสถพังลงมา ต่อมาปี 2562 มีพิธีทอดผ้าป่าสามัคคี เพื่อสมทบทุนสร้างอุโบสถหลังใหม่ เอนกประสงค์ 3 ชั้น วัดบางนานอก ฉลองพุทธชยันตี 2600 ปี แห่งการตรัสรู้ขององค์สมเด็จพระสัมมาสัมพุทธเจ้า นอกจากนี้ยังเป็นแหล่งศึกษาพระปริยัติธรรมที่เปิดสอนมา ตั้งแต่ พ.ศ. 2475

เรือข้ามฟาก
-----------

* วัดบางนานอก-วัดบางน้ำผึ้งนอก

อ้างอิง
-------

1. ↑  "บางกระเจ้า ป่าใกล้กรุง". *kazz-magazine*.
2. ↑  "วัดบางนานอก". *สำนักงานเขตบางนา*. คลังข้อมูลเก่าเก็บจากแหล่งเดิมเมื่อ 2020-07-03. สืบค้นเมื่อ 2020-08-07.
3. ↑  "ระทึก! ไฟไหม้โบสถ์วัดบางนานอก "หลวงพ่อองค์ดำ" พระพุทธรูปเก่าแก่ 130 ปีเสียหาย". *ผู้จัดการออนไลน์*. 15 กรกฎาคม 2556.
4. ↑  "เขตพระโขนง ร่วมพิธีทอดผ้าป่าสามัคคี วัดบางนานอก". *Bangkok Now Connect*. 10 มิถุนายน 2562.[*ลิงก์เสีย*]

วิกิมีเดียคอมมอนส์มีสื่อที่เกี่ยวข้องกับ **วัดบางนานอก**
**นางพญาแม่ท้าวคำปินมหาเทวี** ทรงเป็นกษัตริย์น่าน พระองค์ที่ 3 แห่งราชวงศ์ภูคา ครองราชย์เมื่อปี พ.ศ. 1848 สืบต่อจากพญาเก้าเกื่อน ผู้เป็นพระสวามี ที่ทรงย้ายไปครองเมืองย่าง แทนพญาภูคา ผู้เป็นปู่ และทรงเป็นพระชนนีใน พญาผานอง กษัตริย์น่าน พระองค์ที่ 4 แห่งราชวงศ์ภูคา (พ.ศ. 1866 - พ.ศ. 1896)

พระประวัติ
----------

พญาเก้าเกื่อนหลังจากมอบให้ ชายาคือ นางพญาแม่ท้าวคำปินซึ่งทรงครรภ์อยู่ ปกครองดูแลรักษาเมืองวรนคร (เมืองปัว) แทน เมื่อพญาภูคาถึงแก่พิราลัย พญาเก้าเถื่อนจึงครองเมืองย่างแทน

ในช่วงที่เมืองวรนคร (เมืองปัว) ว่างจากผู้นำ เนื่องจากพญาเก้าเถื่อนไปครองเมืองย่าง แทนพระอัยกา(ปู่) คือพญาภูคาพญางำเมืองเจ้าผู้ครองเมืองพะเยา จึงได้ขยายอิทธิพลเข้าครอบครองบ้านเมืองปัวทั้งหมด นางพญาแม่เท้าคำปินพร้อมด้วยบุตรในครรภ์ ได้หลบหนีไปอยู่บ้านห้วยแร้ง จนคลอดได้บุตรชายท่ามกลางท้องไร่บ้านห้วยแร้งนั้น ครั้นถึงรุ่งเช้ามีชาวบ้าน ได้ยินเสียงพระกุมารร้อง จึงตามหาเสียงร้องของพระกุมาร แล้วนายบ้านผู้นั้น ก็ได้เจอกับนางพญาแม่ท้าวคำปิน แล้วก็ก้มลงกราบนางพญา แล้วก็ถามว่าทำไมถึงมาอยู่ที่นี่ได้ นางพญาก็ได้เล่าเรื่องทั้งหมดให้นายบ้านผู้นั้นฟัง นายบ้านผู้นั้นก็คือพ่อครัวของพญาเก้าเกื่อนมาก่อน จึงรับนางพญาแม่ท้าวคำปิน เด็กหญิงผู้ติดตาม และพระกุมารไปเลี้ยงดู จนพระกุมารเติบใหญ่ อายุได้ 16 ปี ก็นำไปไหว้สาพญางำเมือง เมื่อพญางำเมืองเห็น ก็มีใจรักเอ็นดูจึงรับเลี้ยงดูไว้ และทรงตั้งนามว่า ''เจ้าขุนใส่'' รับใช้พญางำเมืองจนเป็นที่โปรดปราน พญางำเมืองจึงโปรดให้สร้างบ้านหลังหนึ่ง และข้าวของเงินทอง ให้แก่พระมารดา *เจ้าขุนใส่* (นางพญาแม่ท้าวคำปิน) และต่อพญางำเมืองก็สถาปนาให้เป็น "เจ้าขุนใสยศ"**เป็นเจ้าเมืองปราด**ครองเมืองปราด

อ้างอิง
-------

1. ↑  ประชุมพงษาวดาร ภาคที่ 10 เรื่องราชวงษปกรณ์ พงษาวดารเมืองน่าน ฉบับพระเจ้าสุริยพงษ์ผริตเดช พระเจ้านครน่านให้แสนหลวงราชสมภารแต่งไว้สำหรับบ้านเมือง หน้า 80
2. ↑  "ราชวงศ์ภูคาสร้างเมืองวรนครหรือเมืองปัว". คลังข้อมูลเก่าเก็บจากแหล่งเดิมเมื่อ 2019-08-08. สืบค้นเมื่อ 2019-08-08.

| ก่อนหน้า |  | นางพญาแม่ท้าวคำปิน |  | ถัดไป |
| --- | --- | --- | --- | --- |
| **พญาเก้าเกื่อน** |  | **กษัตริย์น่าน องค์ที่ 3 แห่งราชวงศ์ภูคา** (พ.ศ. 1848 - พ.ศ. 1849) |  | **พญาผานอง** |
ผลกระทบของ**รังสีโทรศัพท์เคลื่อนที่ที่มีต่อสุขภาพ**มนุษย์นั้นยังเป็นหัวข้อที่ได้รับความสนใจและการศึกษาอยู่ในปัจจุบัน อันเป็นผลมาจากการใช้โทรศัพท์เคลื่อนที่ที่เพิ่มขึ้นอย่างมหาศาลทั่วโลก (เมื่อเดือนมิถุนายน พ.ศ. 2552 มีตัวเลขผู้ใช้โทรศัพท์เคลื่อนที่ถึง 4.3 พันล้านคน) โทรศัพท์เคลื่อนที่ใช้คลื่นแม่เหล็กไฟฟ้าในช่วงคลื่นไมโครเวฟ ซึ่งบางคนเชื่อว่าเป็นอันตรายต่อสุขภาพมนุษย์ ส่วนระบบดิจิตอลไร้สายอื่น ๆ อย่างเช่น เครือข่ายการสื่อสารข้อมูล สร้างรังสีแบบที่คล้ายกัน

องค์การอนามัยโลกออกรายงานเมื่อวันที่ 31 พฤษภาคม พ.ศ. 2554 ซึ่งจัดรังสีโทรศัพท์เคลื่อนที่ว่า "อาจก่อให้เกิดมะเร็งในมนุษย์" รายงานดังกล่าวออกมาหลังจากทีมนักวิทยาศาสตร์ได้ทบทวนการศึกษาวิจัยเกี่ยวกับความปลอดภัยของโทรศัพท์เคลื่อนที่ การศึกษาวิจัยหนึ่งเกี่ยวกับการใช้โทรศัพท์เคลื่อนที่ในอดีตที่ถูกอ้างอิงในรายงานนั้นได้แสดงให้เห็นว่า กลุ่มผู้ใช้โทรศัพท์เคลื่อนที่บ่อยครั้งที่สุดจะมีความเสี่ยงเป็นเนื้องอกในสมองเพิ่มขึ้นถึง 40% (เฉลี่ยที่ได้รับรายงานอยู่ที่ 30 นาทีต่อวัน ติดต่อกันนานกว่า 10 ปี)

การสรุปดังกล่าวตรงกันข้ามกับท่าทีก่อนหน้าที่ไม่คาดว่าโทรศัพท์เคลื่อนที่จะทำให้เกิดมะเร็งหรือสถานีฐาน และการทบทวนดังกล่าวไม่พบหลักฐานชัดเจนในผลกระทบต่อสุขภาพด้านอื่น ๆ และหลักฐานยืนยันเกี่ยวกับเนื้องอกในสมองและเนื้องอกประสาทหูในสมองนั้นได้รับการประเมินว่าอยู่ในระดับ "จำกัด" เช่นเดียวกับหลักฐานเกี่ยวกับมะเร็งประเภทอื่น ซึ่งได้รับการพิจารณาว่า "ไม่เพียงพอ"

อ้างอิง
-------

1. ↑  "Market Data Summary (Q2 2009)". GSM Association. สืบค้นเมื่อ 2010-01-30.
2. 1 2  "World Health Organization/International Agency for Research on Cancer Classifies Radiofrequency Electromagnetic Fields as Possibly Carcinogenic to Humans" (PDF). World Health Organization. สืบค้นเมื่อ 2011-05-31.
3. ↑  "WHO: Cell phone use can increase possible cancer risk". CNN. สืบค้นเมื่อ 2011-05-31.
4. ↑  "World Health Organization: Cell Phones May Cause Cancer". Business Insider. สืบค้นเมื่อ 2011-05-31.
5. ↑  "What are the health risks associated with mobile phones and their base stations?". *Online Q&A*. World Health Organization. 2005-12-05. สืบค้นเมื่อ 2008-01-19.
6. ↑  "Electromagnetic fields and public health: mobile telephones and their base stations". *Fact sheet N°193*. World Health Organization. June 2000. สืบค้นเมื่อ 2008-01-19.`{{cite web}}`: CS1 maint: url-status (ลิงก์)
ผู้วินิจฉัยคนหนึ่งของอิสราเอล

| ผู้วินิจฉัยในคัมภีร์ฮีบรูשופטים‎ |
| --- |
| 
บุคคลที่อยู่ใน*อักษรตัวเอียง*ไม่ได้ระบุเป็นผู้วินิจฉัยโดยตรง |
| หนังสืออพยพ |
| * โมเสส
 |
| หนังสือโยชูวา |
| * *โยชูวา*
 |
| หนังสือผู้วินิจฉัย |
| 
* โอทนีเอล
* เอฮูด
* ชัมการ์
* เดโบราห์
* กิเดโอน
* *อาบีเมเลค*
* โทลา
* ยาอีร์
* เยฟธาห์
* อิบซาน
* เอโลน
* อับโดน
* แซมสัน

 |
| หนังสือซามูเอล ฉบับที่ 1 |
| 
* เอลี
* ซามูเอล

 |
| * ด
* ค
* ก
 |

ในคัมภีร์ไบเบิล **โทลา** (อังกฤษ: Tola; ฮีบรู: תּוֹלָע‎, ใหม่: *Tōlaʿ*, ไทบีเรียน: *Tōlāʿ*‍) เป็นหนึ่งในผู้วินิจฉัยแห่งอิสราเอล การปฏิบัติหน้าที่ของโทลามีการสรุปไว้ในผู้วินิจฉัย 10:1-2 โทลาวินิจฉัยอิสราเอลอยู่ 23 ปีหลังการเสียชีวิตของอาบีเมเลค โทลาอาศัยอยู่ที่ชามีร์ในภูเขาเอฟราอิมที่ซึ่งศพของโทราได้รับการฝังหลังเสียชีวิต

ชื่อของโทลามีความหมายว่า "หนอนแดง" หรือ "ของสีแดงเข้ม" โทลาเป็นบุตรชายของปูวาห์และเป็นหลานชายของโดโดจากเผ่าอิสสาคาร์ โทลามีชื่อเดียวกันกับบุตรชายคนหน่งของอิสสาคาร์ผู้อพยพไปยังอียิปต์พร้อมกับยาโคบผู้ปู่ในปฐมกาล 46:13 

ในบรรดาผู้วินิจฉัยทั้งหมด มีการเขียนถึงโทลาน้อยที่สุด ไม่มีการบันทึกถึงสิ่งที่โทลากระทำเลย เรื่องราวทั้งหมดจากผู้วินิจฉัย 10:1-2 (พระคริสตธรรมคัมภีร์ ฉบับมาตรฐาน) มีดังต่อไปนี้:

*1หลังสมัยอาบีเมเลค มีคนขึ้นมาช่วยกู้อิสราเอลชื่อโทลา บุตรของปูวาห์ ผู้เป็นบุตรของโดโด คนอิสสาคาร์ และท่านอยู่ที่เมืองชามีร์ในแดนเทือกเขาเอฟราอิม*
*2ท่านวินิจฉัยอิสราเอลอยู่ 23 ปี แล้วท่านก็สิ้นชีวิตและถูกฝังไว้ที่เมืองชามีร์*

ดูเพิ่ม
-------

* ผู้วินิจฉัยในคัมภีร์ฮีบรู
* หนังสือผู้วินิจฉัย

อ้างอิง
-------

1. ↑  "Tola" *International Standard Bible Encyclopedia*

แหล่งข้อมูลอื่น
---------------

* Book of Judges article (Jewish Encyclopedia)


| ก่อนหน้า |  | โทลา |  | ถัดไป |
| --- | --- | --- | --- | --- |
| **อาบีเมเลค** |  | **ผู้วินิจฉัยแห่งอิสราเอล**  |  | **ยาอีร์** |
**อลิซาเบธ ราชินีบัลลังก์เลือด** ชื่อภาษาไทยของภาพยนตร์เรื่อง **Elizabeth** นำแสดงโดยเคต แบลนเชตต์, โจเซฟ ไฟนส์, เจฟฟรีย์ รัช, คริสโตเฟอร์ แอคเคลสตัน ร่วมด้วย ริชาร์ด แอทเทนบอรอจ และเอริก ก็องโตนา (นักแสดงรับเชิญ) กำกับการแสดงโดย เชคการ์ คาปูร์

เนื้อเรื่อง
-----------

เจ้าหญิงอลิซาเบธ (เคต แบลนเชตต์) เจ้าหญิงนอกสมรส พระราชธิดาของพระเจ้าเฮนรีที่ 8 แห่งอังกฤษ กับแอนน์ บุลิน พระราชินีแห่งอังกฤษ ซึ่งไม่ได้การยอมรับให้อยู่ราชสมบัติ จนกระทั่งสมเด็จพระราชินีนาถแมรีที่ 1 หรือ *แมรีผู้กระหายเลือด* (Bloody Mary) พระเชษฐภคินีต่างพระมารดาได้สวรรคตลง พระนางจึงได้ขึ้นครองราชย์ ท่ามกลางความขัดแย้งต่าง ๆ มากมายทั้งการเมืองและการศาสนา บรรดาอำมาตย์ ขุนนางต่างแตกแยกกัน โดยเฉพาะทอมัส ฮาวเวิร์ด ที่ 4, ดยุก แห่งนอร์ฟอล์ก (คริสโตเฟอร์ แอคเคลสตัน) แสดงการต่อต้านพระนางอย่างชัดเจนที่สุด แต่พระนางก็ได้วิลเลียม เซซิลที่ 1, บารอน เบิร์กลีย์ (ริชาร์ด แอทเทนบอรอจ) คอยให้การสนับสนุน

เมื่อพระนางขึ้นครองราชย์ มีราชทูตจากนานาประเทศมากมายเดินทางเจริญสัมพันธไมตรี ด้วยหวังว่าพระนางจะอภิเษกสมรสกับเชื้อพระวงศ์ในราชวงศ์ของตน แต่พระนางมีชายคนรักอยู่แล้ว เป็นขุนนางชื่อรอเบิร์ต ดัดลีย์ที่ 1 เอิร์ลแห่งเลสเตอร์ (โจเซฟ ไฟนส์) แต่ด้วยหน้าที่และบรรดาศักดิ์ พระนางไม่อาจจะรักกับเขาได้อย่างเปิดเผย ก่อนที่ในเวลาต่อมาจะมีการวางลอบปลงพระชนม์ด้วยวิธีการวางยา และเหล่าผู้ที่ภักดีต้องบุกจับเหล่าคนที่คิดร้ายสังหารทิ้ง

เหตุการณ์ต่าง ๆ เหล่านี้ทำให้ อลิซาเบธ เจ้าหญิงผู้ไร้เดียงสาเข้มแข็งขึ้นมาในฐานะพระราชินีแห่งอังกฤษ และพระนางก็ไม่รับรักจากชายคนไหนอีกเลย ไม่ได้อภิเษกสมรสตลอดทั้งพระชนชีพ จนได้ฉายาว่า *ราชินีผู้ทรงพรหมจรรย์* (The Virgin Queen) และต่อมาพระนางได้กลายเป็นสมเด็จพระราชินีที่ยิ่งใหญ่ แผ่อาณาเขตจักรวรรดิอังกฤษให้กว้างไกลออกไป

เบื้องหลังและคำวิจารณ์
----------------------

Elizabeth เป็นภาพยนตร์จากประเทศอังกฤษ กำกับการแสดงโดย เชคการ์ คาปูร์ ผู้กำกับชาวอินเดีย เป็นเรื่องราวพระราชประวัติของ สมเด็จพระราชินีนาถอลิซาเบธที่ 1 แห่งอังกฤษ สมเด็จพระราชินีผู้ยิ่งใหญ่แห่งจักรวรรดิอังกฤษ นำแสดงนำ โดย แคท บลานเชทท์ นักแสดงสาวออสเตรเลีย ร่วมด้วยนักแสดงยอดฝีมือชาวอังกฤษต่าง ๆ อีกมา

เมื่อเข้าฉาย ภาพยนตร์ได้รับเสียงวิจารณ์ว่า ดำเนินเรื่องได้อย่างเข้มข้นเหมือนกับ *The Godfather* ของ ฟรานซิส ฟอร์ด คอปโปล่า แสดงให้เห็นถึงความละโมบและกิเลสตัณหาของมนุษย์ รวมทั้งยังแสดงให้เป็นถึงราชประเพณีเก่า ๆ ของอังกฤษอีกด้วย ที่หาดูได้ไม่ง่ายนักในปัจจุบัน

ภาพยนตร์มีชื่อเข้าชิงรางวัลออสการ์ ประจำปี ค.ศ. 1998 ถึง 7 รางวัล ประกอบไปด้วย ภาพยนตร์ยอดเยี่ยม, ดารานำหญิงยอดเยี่ยม, กำกับศิลป์ยอดเยี่ยม, กำกับภาพยอดเยี่ยม, ออกแบบเครื่องแต่งกายยอดเยี่ยม, แต่งหน้ายอดเยี่ยม และดนตรีประกอบยอดเยี่ยม แต่สามารถคว้าไปได้เพียงรางวัลเดียวเท่านั้น คือ แต่งหน้ายอดเยี่ยม

และมีภาคต่อมา คือ *Elizabeth: The Golden Age* ในปี ค.ศ. 2007 นำแสดงโดยเคต แบลนเชตต์ และเชคการ์ คาปูร์ ยังเป็นผู้กำกับเช่นเคย

อ้างอิง
-------

* ข้อมูลจากเว็บไซต์ siamzone
* 

1. ↑  บทวิจารณ์จากหนังสือพิมพ์ไทยรัฐ โดย ฟิล์มนัวร์ (พ.ศ. 2542)
ร้อยละประชากรที่นับถือศาสนาอิสลามในประเทศมาเลเซียตามสำมะโน ค.ศ. 2020
มัสยิดปูตราที่ปูตราจายา
ประเทศมาเลเซียเป็นประเทศที่นับถือศาสนาอิสลามมากที่สุด ใน ค.ศ. 2013 มีผู้นับถือประมาณ 19.5 ล้านคน หรือ 61.3% ของประชากร

**ศาสนาอิสลามในประเทศมาเลเซีย** นับถือตามสำนักชาฟิอีของเทววิทยาและนิติศาสตร์แบบซุนนี ในขณะที่รัฐธรรมนูญมาเลเซียระบุว่า เป็นรัฐฆราวาส ศาสนาอิสลามในบริเวณนี้มาจากพ่อค้าที่มาจากอาระเบีย, จีน และอนุทวีปอินเดีย แล้วเริ่มหนักแน่นในศตวรรษที่ 15 ในรัฐธรรมนูญมาเลเซีย ศาสนาอิสลามมีสถานะเป็น "ศาสนาแห่งสหพันธรัฐ" อย่างไรก็ตาม ศาสนาอื่นยังคงทำพิธีของตนเองได้ตามปกติ รายงานจากสำนักวิจัยพิว มุสลิมในประเทศมาเลเซีย 18% เป็นมุสลิมที่ไม่มีนิกาย (non-denominational Muslims) ในขณะที่ 7% นับถือสาขาขนาดเล็ก (อิบาดี, กุรอานิซึม ฯลฯ)

ดูเพิ่ม
-------

* สรุปศาสนาอิสลาม
* อภิธานศัพท์ศาสนาอิสลาม
* เสรีภาพทางศาสนาในประเทศมาเลเซีย
* ศาสนาอิสลามในแต่ละประเทศ
* ศาสนาในประเทศมาเลเซีย
* ตาบุงฮาจี

อ้างอิง
-------

1. ↑  "Department of Statistics Malaysia Official Portal".
2. ↑  "The Future of the Global Muslim Population – Malaysia", Pew Forum. 2013.
3. 1 2  malaysianbar.org:PRESS STATEMENT: Malaysia a secular State, July 18, 2007
4. 1 2  Wu & Hickling, p. 35.
5. ↑  "Religious Identity Among Muslims | Pew Research Center". 9 August 2012.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ศาสนาอิสลามในประเทศมาเลเซีย**

* IslamGRID project by Department of Islamic Development Malaysia (Jakim) เก็บถาวร 2015-02-06 ที่ เวย์แบ็กแมชชีน
* Department of Islamic Development Malaysia (Jakim)
* Jakim.TV: Islamic TV by Department of Islamic Development Malaysia (Jakim) เก็บถาวร 2020-12-01 ที่ เวย์แบ็กแมชชีน
เครื่องความบันเทิงแบบหยอดเหรียญ
บทความนี้เกี่ยวกับเกมอาร์เคดสันทนาการทุกประเภท สำหรับวิดีโอเกม ดูที่ เกมตู้
ระวังสับสนกับ เกมกาสิโน
อาร์เคดสันทนาการที่มีเกมอาร์เคดหลายประเภทตั้งอยู่ในจังหวัดชิบะ ประเทศญี่ปุ่น
**เกมอาร์เคด** (อังกฤษ: arcade game) หรือ **เกมหยอดเหรียญ** (อังกฤษ: coin-op game) เป็นเครื่องความบันเทิงแบบหยอดเหรียญที่ปกติติดตั้งในธุรกิจสาธารณะ เช่น ร้านอาหาร, บาร์ และอาร์เคดสันทนาการ เกมอาร์เคดส่วนใหญ่จะนำเสนอเป็นเกมแห่งทักษะเป็นหลัก และรวมถึงวิดีโอเกมอาร์เคด, เครื่องพินบอล, เกมในทางกลไกไฟฟ้า, เกมอาร์เคดลุ้นแลกรางวัล และเกมอาร์เคดเมอร์แชนไดเซอร์

ประเภท
------

โดยทั่วไปแล้ว เกมอาร์เคดมักถูกมองว่าเป็นเกมแห่งทักษะ โดยมีเพียงบางองค์ประกอบของเกมแห่งโอกาสเท่านั้น ส่วนเกมที่เป็นเพียงเกมเสี่ยงโชค เช่น สล็อตแมชชีนและปาจิงโกะ มักจัดอยู่ในประเภทอุปกรณ์การพนันอย่างถูกกฎหมาย และเนื่องจากข้อจำกัด อาจไม่เปิดให้ผู้เยาว์หรือไม่มีการกำกับดูแลที่เหมาะสมในเขตอำนาจศาลหลายแห่ง

### วิดีโอเกมอาร์เคด

บทความหลัก: เกมตู้
เกมตู้ที่แซดเบสเอนเตอร์เทนเมนต์เซนเตอร์ ในตัมเปเร ประเทศฟินแลนด์
วิดีโอเกมอาร์เคดได้รับการเปิดตัวครั้งแรกในช่วงต้นคริสต์ทศวรรษ 1970 โดย*ป็อง*เป็นเกมแรกที่ประสบความสำเร็จในเชิงพาณิชย์ วิดีโอเกมอาร์เคดใช้วงจรอิเล็กทรอนิกส์หรือวงจรคอมพิวเตอร์เพื่อรับอินพุตจากเครื่องเล่น และแปลสิ่งนั้นเป็นจอแสดงผลอิเล็กทรอนิกส์ เช่น จอภาพ หรือจอโทรทัศน์

อ้างอิง
-------

1. ↑  Cabot, Anthony N.; Light, Glenn J.; Rutledge, Karl F. (2009). "Alex Rodriguez, a Monkey, and the Game of Scrabble: The Hazard of Using Illogic to Define the Legality of Games of Mixed Skill and Chance". *Drake Law Review*. **57** (2): 383–412.
**ลาร์รี่ บาร์ตาน** หรือ เฟเดอริโก ลอเรนโซ่ นักมวยสากลชาวฟิลิปปินส์ เกิดเมื่อ 6 กรกฎาคม พ.ศ. 2471 ที่ เมืองอบูเกย์ จังหวัดบาตาน สถิติการชก 49 ครั้ง ชนะ 33 (น็อค 3) เสมอ 8 แพ้ 8

ประวัติ
-------

บาร์ตานขึ้นชกมวยสากลครั้งแรกเมื่อ 7 สิงหาคม พ.ศ. 2493 ชนะคะแนน สตาร์ นาเวน จากนั้น ได้ครองแชมป์ฟิลิปปินส์รุ่นแบนตัมเวท เมื่อ 12 พฤศจิกายน พ.ศ. 2493 ชนะคะแนน แทนนี แคมโป ได้แชมป์มาครอง ต่อมาได้ชิงแชมป์ภาคตะวันออกรุ่นเฟเธอร์เวทเมื่อ 2 ธันวาคม พ.ศ. 2493 ชนะคะแนน ผล พระประแดง ที่ ฟิลิปปินส์ จากนั้น บาร์ตานขึ้นชกชนะเป็นส่วนใหญ่ รวมทั้ง ชนะคะแนน เลโอ เอสปีโนซา เมื่อ พ.ศ. 2494 และชนะคะแนน โบนี่ เอสปิโนซา เมื่อ พ.ศ. 2495 ต่อมา ได้ครองแชมป์ฟิลิปปินส์รุ่นเฟเธอร์เวทเมื่อ 17 พฤษภาคม พ.ศ. 2495 ชนะคะแนน สปีดี้ คาบาเนลลา ได้แชมป์มาครอง ในปีเดียวกันนั้น บาร์ตานชกชนะคะแนน จำเริญ ทรงกิตรัตน์ที่ ฟิลิปปินส์ ต่อมา บาร์ตานได้ชิงแชมป์ OPBF ที่ว่างในรุ่นเฟเธอร์เวท ชนะคะแนน อากิโยชิ อากานูมะ เมื่อ 11 พฤศจิกายน พ.ศ. 2495 ที่ ญี่ปุ่น ป้องกันตำแหน่งได้ 2 ครั้ง ก่อนจะเสียแชมป์ไปเมื่อ 6 ธันวาคม พ.ศ. 2496 แพ้น็อค ชิเกจิ กาเนโกะ ยก 4 ที่ ญี่ปุ่น บาร์ตานขึ้นชิงแชมป์เป็นการแก้มือกับกาเนโกะอีกครั้งเมื่อ 28 มกราคม พ.ศ. 2497 แต่เป็นฝ่ายแพ้น็อคไปอีกในยกที่ 5 

บาร์ตานยังคงขึ้นชกมวยสากลอย่างต่อเนื่อง และเคยไปชกชนะที่สหรัฐถึงสามครั้งใน พ.ศ. 2499 – 2500 บาร์ตานได้ชิงแชมป์ฟิลิปปินส์รุ่นเฟเธอร์เวทอีกครั้งเมื่อ 22 มิถุนายน พ.ศ. 2500 แต่เป็นฝ่ายแพ้คะแนนลีโอ เอสปีโนซา ไม่ได้แชมป์ บาร์ตานชกมวยสากลจนถึง พ.ศ. 2505 แต่ไม่มีโอกาสชิงแชมป์ใดๆอีก เขาขึ้นชกครั้งสุดท้ายเมื่อ 8 กันยายน พ.ศ. 2505 ชนะคะแนน คิด โมจีกา ที่ ฟิลิปปินส์ จากนั้นก็แขวนนวมไป

เกียรติประวัติ
--------------

* แชมป์ภาคตะวันออกรุ่นเฟเธอร์เวท
	+ ชิง 2 ธันวาคม 2493 ชนะคะแนน ผล พระประแดง ที่ ฟิลิปปินส์
* แชมป์ OPBF รุ่นเฟเธอร์เวท
	+ ชิง 11 พฤศจิกายน 2495 ชนะคะแนน อากิโยชิ อากานูมะ​ ที่ โอซากะ
	+ ป้องกันแชมป์ครั้งที่ 1, 30 มกราคม 2496 ชนะคะแนน อากิโยชิ อากานูมะ ที่ โตเกียว
	+ ป้องกันแชมป์ครั้งที่ 2, 20 พฤษภาคม 2496 ชนะคะแนน กาเบรียล อิลอร์เด ที่ ฟิลิปปินส์
	+ เสียแชมป์, 6 ธันวาคม 2496 แพ้น็อค ชิเงจิ คาเนโกะ ยก 4 ที่ โอซากะ
* เคยชิงแชมป์ต่อไปนี้แต่ไม่สำเร็จ
	+ ชิงแชมป์ OPBF รุ่นเฟเธอร์เวท แพ้น็อค ชิเงจิ คาเนโกะ ยก 5 ที่ โตเกียว

อ้างอิง
-------

1. ↑  ชายพจน์. มวยดังไทยแลนด์ในอดีต: "จิ้งเหลนไฟ" จำเริญ ทรงกิตรัตน์. นิตยสารมวยโลก. เล่มที่ 837. กันยายน 2543.ระบุว่า บาตานป้องกันตำแหน่งหรือชิงกับ ชนะคะแนน จำเริญ ทรงกิตรัตน์ เมื่อ 28 ก.ค. 2495 แต่ไม่มีบันทึกใน Bocrec.com

* สถิติการชก boxrec.com เก็บถาวร 2015-04-04 ที่ เวย์แบ็กแมชชีน (อังกฤษ)
"Memory device" เปลี่ยนทางมาที่นี่ สำหรับtricks used to aid human memory ดูที่ นีโมนิค
1 GiB of SDRAM mounted in a personal computer. An example of *primary* storage.
15 GiB PATA hard disk drive (HDD) from 1999; when connected to a computer it serves as *secondary* storage.
160 GB SDLT tape cartridge, an example of *off-line* storage. When used within a robotic tape library, it is classified as *tertiary* storage instead.
**หน่วยเก็บข้อมูลคอมพิวเตอร์** มักเรียกว่าหน่วยเก็บข้อมูลหรือหน่วยความจำ เป็นเทคโนโลยีประกอบด้วยส่วนประกอบของคอมพิวเตอร์ และสื่อบันทึกที่ใช้เก็บข้อมูลดิจิทัล: 15–16

หน่วยประมวลผลกลาง (CPU) ของคอมพิวเตอร์คือสิ่งที่จัดการข้อมูลโดยการคำนวณ ในทางปฏิบัติคอมพิวเตอร์ทุกเครื่องใช้ลำดับชั้นการจัดเก็บข้อมูล: 468–473 ซึ่งทำให้ตัวเลือกการจัดเก็บข้อมูลที่รวดเร็ว มีราคาแพง และมีขนาดเล็กใกล้เคียงกับ CPU และตัวเลือกที่มีขนาดใหญ่และราคาถูกกว่าที่ไกลออกไป

อ้างอิง
-------

แม่แบบ:FS1037C

1. 1 2  Patterson, David A.; Hennessy, John L. (2005). *Computer Organization and Design: The Hardware/Software Interface* (3rd ed.). Amsterdam: Morgan Kaufmann Publishers. ISBN 1-55860-604-1. OCLC 56213091.
"**อะพอโลไจซ์**" (อังกฤษ: Apologize) เป็นเพลงแรกที่แต่งโดยไรอัน เท็ดเดอร์ นักร้องนำวงวันรีพับลิก สำหรับอัลบั้มแรก *ดรีมมิงเอาต์ลาวด์* เพลงออกจำหน่ายเป็นซิงเกิลนำในอัลบั้มดังกล่าว เพลงฉบับทำใหม่ยังถูกบรรจุในอัลบั้ม *ช็อกแวลยู* ของทิมบาแลนด์ และในอัลบั้ม*ดรีมมิงเอาต์ลาวด์* ฉบับดีลักซ์

เพลงเป็นที่นิยมในเรดิโอเพลย์ในประวัติศาสตร์ของชาร์ตเมนสตรีมท็อป 40 ในอเมริกาเหนือ ถูกเปิด 10,394 ครั้งในหนึ่งสัปดาห์ จนกระทั่งถูกทำลายสถิติโดยเพลง "บลีดดิงเลิฟ" ของเลโอนา ลูวิส ซึ่งไรอัน เท็ดเดอร์ก็ร่วมแต่งให้ด้วย ขึ้นอันดับหนึ่งใน 16 ประเทศ เช่น ออสเตรเลีย ออสเตรีย แคนาดา เยอรมนี อิตาลี นิวซีแลนด์ สวีเดน ตุรกี และเนเธอร์แลนด์ และยังขึ้นอันดับหนึ่งนาน 8 สัปดาห์ในชาร์ตบิลบอร์ดป็อป 100 ด้วย เพลงขึ้นถึงสามอันดับแรกบนบิลบอร์ดฮอต 100 และขึ้นอันดับหนึ่งนาน 13 สัปดาห์ในแคนาดา

"อะพอโลไจซ์" ได้เข้าชิงรางวัลแกรมมีสาขาขับร้องเพลงป็อปยอดเยี่ยมโดยศิลปินคู่หรือกลุ่ม และติดอันดับ 50 ในรายชื่อ*บิลบอร์ดฮอต 100 ออลไทม์ท็อปซองส์* ในชาร์ตที่รวบรวมเพลงในรอบ 50 ปีแรก เพลงอยู่ในสิบอันดับแรกนาน 25 สัปดาห์ติดต่อกัน นานที่สุดนับตั้งแต่เพลง "สมูธ" ของซานตานา ที่ทำได้ 30 สัปดาห์ ใน ค.ศ. 1999 เพลงยังติดอันดับ 10 ในรายชื่อ*บิลบอร์ดฮอต 100 ซองส์ออฟเดอะเดเคด* ด้วย เพลงนี้เป็นซิงเกิลที่ได้รับความนิยมมากที่สุดจนกระทั่ง "เคาน์ติงสตาส์" ออกจำหน่ายใน ค.ศ. 2013

อ้างอิง
-------

1. ↑  "Lady Gaga Sets Latest Chart Record". Billboard.com. สืบค้นเมื่อ September 15, 2011.
2. ↑  Grein, Paul (August 6, 2010). "Chart Watch Extra: Top 20 songs in digital history". Yahoo!. คลังข้อมูลเก่าเก็บจากแหล่งเดิมเมื่อ 2010-08-15. สืบค้นเมื่อ August 6, 2009.
3. ↑  "Billboard Hot 100 Chart 50th Anniversary". Billboard.com. คลังข้อมูลเก่าเก็บจากแหล่งเดิมเมื่อ December 29, 2012. สืบค้นเมื่อ September 15, 2011.
4. ↑  "Hot 100 Decade Songs". Billboard.com. สืบค้นเมื่อ October 24, 2011.
แสตมป์ตัวอย่างอาณานิคมของนาตาลเมื่อปี ค.ศ. 1902 พิมพ์ทับสมเด็จพระเจ้าเอ็ดเวิร์ดที่ 7 แห่งสหราชอาณาจักร ด้วยคำว่า **SPECIMEN** 
**แสตมป์ตัวอย่าง** (อังกฤษ: postage stamp specimen) คือแสตมป์ที่จัดทำขึ้นมามีเพื่อเป็นตัวอย่าง ไม่สามารถใช้จริงเป็นค่าไปรษณีย์ อาจทำโดยหน่วยงานไปรษณีย์ หรือโรงพิมพ์ที่พิมพ์แสตมป์ก็ได้

วัตถุประสงค์ที่จัดทำแสตมป์ตัวอย่าง เช่น

* เป็นตัวอย่างที่ไปรษณีย์ประเทศที่ออกแสตมป์ ส่งให้กับประเทศสมาชิกสหภาพสากลไปรษณีย์ เพื่อแสดงว่าเป็นแสตมป์ที่ถูกต้อง ใช้เป็นค่าไปรษณีย์ได้
* เป็นตัวอย่างที่ไปรษณีย์ ส่งให้กับสื่อมวลชน เพื่อการประชาสัมพันธ์แสตมป์ชุดใหม่
* เป็นตัวอย่างที่โรงพิมพ์แสตมป์ ทำขึ้นเพื่อโชวผลงานของตัวเอง สำหรับไปประมูลงานพิมพ์แสตมป์กับไปรษณีย์ประเทศต่าง ๆ

แสตมป์ตัวอย่างจะมีข้อความเช่น คำว่า *SPECIMEN* (หรือ *ULTRAMAR* กรณีของประเทศโปรตุเกสและอาณานิคม) พิมพ์บนดวงแสตมป์เพื่อป้องกันการใช้งาน ปกติราคาของแสตมป์ตัวอย่างมักสวนทางกับราคาแสตมป์จริง กล่าวคือถ้าแสตมป์หายากและมีราคาสูงมาก แสตมป์ตัวอย่างก็มักมีราคาต่ำกว่า (เพราะมีไปรษณีย์สมาชิกสหภาพสากลไปรษณีย์หลายแห่งนำตัวอย่างเก่า ๆ ออกมาประมูลขาย) แต่ถ้าแสตมป์มีราคาต่ำ แสตมป์ตัวอย่างก็มักมีราคาสูงกว่า (เพราะมีจำนวนน้อย)
**กำแพงประจิม** (อังกฤษ: Western Wall) หรือ **กำแพงโอดครวญ** (อังกฤษ: Wailing Wall) หรือ **กำแพงอัล-บุร็อก** (อาหรับ: حائط البراق) เป็นกำแพงโบราณในเขตเมืองเก่าเยรูซาเลม สร้างขึ้นจากหินปูนเมื่อครั้งมีการขยายพระวิหารหลังที่สองของพวกยิวโดยพระเจ้าเฮโรดมหาราชในศตวรรษที่ 1 ก่อนคริสตกาล กำแพงแห่งนี้ตั้งอยู่อาณาบริเวณขนาดใหญ่รูปสี่เหลี่ยมที่เรียกว่าเนินพระวิหาร ซึ่งสำหรับชาวมุสลิมแล้ว เนินแห่งนี้เป็นสถานที่ที่มุฮัมหมัดถูกพระอัลลอห์รับขึ้นไปบนสวรรค์

ชาวยิวจะเรียกกำแพงนี้ว่ากำแพงประจิม เนื่องตั้งอยู่ทางตะวันตกของเนินพระวิหาร ส่วนชาวคริสต์จะเรียกกำแพงนี้ว่ากำแพงโอดครวญ เพื่อสะท้อนเหตุการณ์ที่ชาวยิวต่างพากันมาร่ำร้องโอดครวญกันที่กำแพงแห่งนี้ในวันที่พวกโรมันเข้ายึดครองเยรูซาเลมในค.ศ. 70 และพระวิหารของพวกยิวถูกทำลาย 

ชาวมุสลิมได้เกิดการปะทะกับชาวคริสต์ขึ้นในเดือนสิงหาคม ค.ศ. 1929 ในประเด็นเกี่ยวกับการครอบครองกำแพง ในช่วงเวลานั้นอำนาจเหนือดินแดนแถบนี้อยู่ในมือของอังกฤษ อังกฤษได้ตัดสินใจให้กำแพงยังคงอยู่ในมือของชาวมุสลิม แต่ชาวยิวสามารถใช้เพื่อการแสวงบุญในสถานที่แห่งนี้ได้โดยมีเงื่อนไขว่าพวกเขาจะต้องไม่นำเครื่องบูชาเฉพาะของตนเข้าไปในเขตเนินพระวิหาร ตั้งแต่นั้นมา กำแพงแห่งนี้ก็กลายเป็นสถานที่ศักดิ์สิทธิ์ที่สุดที่ชาวยิวสามารถประกอบพิธีได้ แม้ว่าตามหลักศาสนายูดาห์แล้ว สถานที่ศักดิ์สิทธิ์ที่สุดจะอยู่ด้านในกำแพง
**อัตราการส่งถ่ายข้อมูล** (อังกฤษ: Bandwidth) ในระบบเครือข่ายคอมพิวเตอร์และวิทยาการคอมพิวเตอร์**อัตราการส่งถ่ายข้อมูล** หมายถึงอัตราของข้อมูลสูงสุดที่สามารถส่งถ่ายได้ หรือ อัตราของข้อมูลที่ได้ส่งถ่ายจริงๆในเวลาหนึ่งๆ ผ่านอุปกรณ์เครือข่าย เช่น สายเคเบิลทองแดง การวัดอัตราการส่งถ่ายข้อมูลนั้น สามารถวัดได้ในหน่วย บิตต่อวินาที หรืออาจวัดเป็นเท่าๆของหน่วยนั้น เช่น กิโลบิตต่อวินาที เมกกะบิตต่อวินาที ฯลฯ 

โปรดระวังว่าหนังสือที่เกี่ยวกับ

* ระบบเครือข่ายไร้สาย (อังกฤษ: wireless communications)
* โมเด็ม (อังกฤษ: Modem)
* การส่งถ่ายข้อมูล (อังกฤษ: data transmission)
* การสื่อสารในระบบดิจิตอล(อังกฤษ: digital communications)
* ระบบอิเลกทรอนิกส์ และหนังสืออื่นๆที่มีความใกล้เคียง

  
 คำว่า Bandwidth ในภาษาอังกฤษอาจมีความหมายว่า ช่วงความถี่ของคลื่นวิทยุ  โดยช่วงความถี่ของคลื่นวิทยุจะมีหน่วยเป็น Hertz แต่ว่า Bandwidth ที่มีความหมายถึงอัตราการส่งถ่ายข้อมูลนั้น จะใช้ในหน่วยของ บิตต่อวินาที หนังสือบางเล่มอาจะใช้คำว่า *bit rate*, *channel capacity* and *throughput* แทนคำว่า *Bandwidth*  เพื่อป้องกันการสับสนจากกรณีนี้ เราสามารถมองคำว่า อัตราการส่งถ่ายข้อมูลได้ในแง่มุมต่อไปนี้

อัตราการส่งถ่ายข้อมูลสูงสุดที่มีสิทธิจะใช้
------------------------------------------

ในเรื่องของระบบเครือข่ายคอมพิวเตอร์ อัตราการส่งถ่ายข้อมูลนั้นอาจใช้ในความหมายของการที่ข้อมูลได้ย้ายไปจากที่หนึ่งไปยังอีกที่หนึ่ง และ สามารถนำข้อมูลที่ได้ขนถ่ายนั้นไปใช้ได้จริง 
ยกตัวอย่างเช่น การทดสอบอัตราการส่งถ่ายข้อมูล (อังกฤษ: Bandwidth Tests) หรือที่รู้จักกันในคำศัพท์ ทดสอบความเร็วเน็ต นั้นได้ทำการวัดข้อมูลที่ขนถ่ายไปจริงในอัตราสูงสุดที่สามารถขนส่งไปได้ในเวลาหนึ่งๆ

อ้างอิง
-------
**พระครูวิมลคุณากร** หรือ **หลวงปู่ศุข เกสโร** เกิด พ.ศ. 2390 ซึ่งตรงกับปลายรัชกาลของพระบาทสมเด็จพระนั่งเกล้าเจ้าอยู่หัวในวัยหนุ่มท่านเคยได้แต่งงานกับหญิงสาวจนมีบุตรด้วยกันหนึ่งคน

อุปสมบท
-------

เมื่ออายุได้ 22 ปี ท่านได้ตัดสินใจอุปสมบทเพื่อทดแทนบุญคุณบิดามารดา ณ พัทธสีมาวัดโพธิ์ทองล่าง จังหวัดนนทบุรี โดยมีพระอธิการเชย จันทสิริ เจ้าอาวาส เป็นพระอุปัชฌาย์ และท่านก็จำพรรษาอยู่ที่นี้ หลวงปู่ศุข ท่านได้อยู่ปรนนิบัติอาจารย์ซึ่งเป็นพระที่เคร่งครัดในด้านวิปัสสนา จึงได้ศึกษาพระธรรมวินัยและเรียนวิปัสสนากรรมฐาน ตลอดจนเวทมนตร์คาถา ต่อมาท่านได้กราบลาพระอุปัชฌาย์มาจำพรรษาอยู่ที่วัดสามง่าม ปทุมวัน เพื่อศึกษาพระปริยัติธรรมเพิ่มเติม และย้ายมาจำพรรษาอยู่ที่วัดชนะสงครามราชวรมหาวิหาร บางลำพู ณ ที่นี่ท่านได้พบกับหลวงพ่อเงิน พุทฺธโชติ วัดบางคลาน จังหวัดพิจิตร ได้ศึกษาวิชาต่าง ๆ ร่วมกันท่านทั้งสองจึงมีความสนิทสนมกันเป็นพิเศษ

ย้ายมาจำพรรษาอยู่ที่ชัยนาท
--------------------------

ต่อมาเมื่อ พ.ศ. 2435 ท่านได้ธุดงธ์เข้าเขตชัยนาทมาจำพรรษาอยู่ที่วัดปากคลองมะขามเฒ่าซึ่งเป็นบ้านเกิดของท่าน ท่านได้บูรณะซ่อมแซมเสนาสนะที่ชำรุดทรุดโทรมขึ้นมาใหม่ ชาวบ้านต่างพากันเลื่อมใสศรัทธาในวัตรปฏิบัติและพระเวทวิทยาคมของท่าน ท่านได้ศิษย์เอกคือพระเจ้าบรมวงศ์เธอ กรมหลวงชุมพรเขตอุดมศักดิ์ โดยได้ถ่ายทอดวิชาอาคมต่าง ๆ ให้พระองค์จนหมด รวมถึงมีตำนานเกี่ยวกับกรมหลวงชุมพรเขตรอุดมศักดิ์ที่ได้นำผ้าเจียดจากหลวงปู่ศุขไปแจกให้แก่ทหารเรือ เพื่อทำการทดลองอาคม โดยมียัง หาญทะเล ซึ่งเป็นทหารคนสำคัญ เป็นผู้รับอาสาทดลอง

มรณภาพ
------

หลวงปู่ศุขมรณภาพเมื่อวันที่ 23 ธันวาคม พ.ศ. 2466 ตรงกับปลายรัชกาลของพระบาทสมเด็จพระมงกุฎเกล้าเจ้าอยู่หัว สิริอายุได้ 76 ปี นับพรรษาได้ 54 พรรษา

ศิษย์ที่มีชื่อเสียง
-------------------

* พระไพโรจน์วุฒาจารย์ (รุ่ง ติสฺสโร)
* พระครูสังวรกิตติคุณ (เอีย กิตฺติโก)
* พระมงคลวิสุทธิ์ (สุภา กนฺตสีโล)
* พระเจ้าบรมวงศ์เธอ กรมหลวงชุมพรเขตอุดมศักดิ์
* พระครูโสภิตจริยานุวัตร (หลวงพ่อสมชาย เกสโร)
* หลวงปู่หน่าย (วัดบ้านแจ้ง)

อ้างอิง
-------

* รวมสุดยอดพระคณาจารย์ทั้งหมด 180 พระองค์

1. ↑  "มุมพระเครื่อง - เมื่อหลวงปู่ศุข เกสโร มรณภาพ". เมื่อท่านมรณภาพ ณ เดือนอ้าย แรม ๑ ค่ำ ปีกุน ตรงกับวันที่ 23 ธันวาคม พ.ศ. 2466 เวลาประมาณ 4 โมงเย็น
2. ↑  
หลวงปู่ศุข วัดปากคลองมะขามเฒ่า
3. ↑  ประวัติหลวงปู่ศุข วัดปากคลองมะขามเฒ่า
4. ↑  เจนจบ ยิ่งสุมล. (ตุลาคม 2553). **๑๓๐ ปี ไม่มีวันตาย พลเรือเอกพระบรมวงศ์เธอ กรมหลวงชุมพรเขตอุดมศักดิ์**. สำนักพิมพ์ DK พับลิชิ่ง. ISBN 978-616-7327-07-5. หน้า 87-90
Error ซิงเกิลโดยเกว็น สเตฟานี

**"ฮอลลาแบกเกิร์ล"** (อังกฤษ: Hollaback Girl) เป็นเพลงของนักร้องอเมริกัน เกว็น สเตฟานี จากอัลบัมเดี่ยวชุดเปิดตัวที่ชื่อ *Love. Angel. Music. Baby.* (2004) เป็นส่วนหนึ่งของแนวคิดสเตฟานีที่ว่า จะสร้างสรรค์ "เพลงเต้นรำโง่ ๆ" "ฮอลลาแบกเกิร์ล" เป็นเพลงฮิปฮอปที่รับอิทธิเพลงฮิปฮอปคริสต์ทศวรรษ 1980 และเพลงแดนซ์ เพลงแต่งโดยสเตฟานี, ฟาร์เรลล์ วิลเลียมส์ และแชด ฮูโก เป็นการตอบรับที่คอร์ตนีย์ เลิฟเคยพูดเอาไว้เกี่ยวกับ "เชียร์ลีดเดอร์" ที่เลิฟเคยสัมภาษณ์ไว้ในนิตยสาร *เซเวนทีน* เพลงตัดเป็นซิงเกิลที่ 3 ของอัลบัมเมื่อ 15 มีนาคม ค.ศ. 2005 ถือเป็นหนึ่งในเพลงประสบความสำเร็จที่สุดแห่งปี ขึ้นสูงสุดใน 10 อันดับแรกในหลายชาร์ตหลัก ขึ้นอันดับ 1 ในออสเตรเลียและสหรัฐ และถือเป็นซิงเกิลดิจิตอลเพลงแรกที่ขายได้เกินล้าน

"ฮอลลาแบกเกิร์ล" ยังได้รับการเสนอชื่อเข้าชิงรางวัลต่าง ๆ หลายสาขา ทั้งสาขาศิลปินเพลงป็อปยอดเยี่ยมและบันทึกเสียงแห่งปี จากรางวัลแกรมมี่ครั้งที่ 48 แต่ไม่ได้รางวัลทั้ง 2 สาขา "ฮอลลาแบกเกิร์ล" ยังได้รับเสียงวิจารณ์ผสมกันไป บ้างก็ชมเชยในงานสร้างที่น้อย บ้างก็ว่าน่าอาย นิตยสารสำหรับบุรุษ *แม็กซิม* เรียกเพลงนี้ว่า "เพลงที่น่ารำคาญที่สุด" ในสหรัฐเพลงขึ้นอันดับ 1 บนชาร์ตบิลบอร์ดฮอต 100 นาน 4 อาทิตย์ และติดอันดับ 2 ในชาร์ตปลายปีของปีนั้น ซิงเกิลติดอันดับ 1 ในออสเตรเลียและติดท็อป 10 ในหลายประเทศ อาทิ ไอร์แลนด์, อิตาลี, นิวซีแลนด์ และสหราชอาณาจักร ได้รับการยืนยันแผ่นเสียงทองคำขาวในสหรัฐโดย RIAA และในออสเตรเลียโดย ARIA

อ้างอิง
-------

1. ↑  Salmon, Chris (March 2, 2007). "'I just want to make music and babies'". *The Guardian*. เก็บจากแหล่งเดิมเมื่อ September 27, 2013. สืบค้นเมื่อ January 3, 2016.
2. ↑  "Rare Seventeen Magazine interview with Courtney Love". 25 January 2017. คลังข้อมูลเก่าเก็บจากแหล่งเดิมเมื่อ 25 January 2017. สืบค้นเมื่อ 25 January 2017. `{{cite web}}`: ไม่รู้จักพารามิเตอร์ `|deadurl=` ถูกละเว้น แนะนำ (`|url-status=`) (help)
**คริสเตน แคร์รอลล์ วิก** (อังกฤษ: Kristen Carroll Wiig) เกิดวันที่ 22 สิงหาคม ค.ศ. 1973 อายุ 49 ปี เป็นนักแสดง ดาราตลก นักเขียน โปรดิวเซอร์ ชาวอเมริกัน เกิดที่เมือง แคแนนไดกัว รัฐนิวยอร์ก โตที่เมืองแลงแคสเตอร์และรอเชสเตอร์ ต่อมาย้ายมาอาศัยที่ลอสแอนเจลิส ซึ่งได้มาอยู่กลุ่มตลก เดอะกราวดิงส์ และปรากฏตัวทางโทรทัศน์ครั้งแรกปี ค.ศ. 2003

วิกเป็นหนึ่งในทีมแสดง*Saturday Night Live* ปี 2005 ในปีถัดมาแสดงในภาพยนตร์ตลกคริสต์มาส *Unaccompanied Minors* หลังจากนั้นแสดงสมทบในภาพยนตร์ตลกหลายเรื่องอย่าง *Knocked Up* (2007), *Adventureland* (2009), *Whip It* (2009) และ *Paul* (2011) เธอแสดงและร่วมเขียนบทในภาพยนตร์ตลก *Bridesmaids* (2011) ซึ่งได้รับเสียงวิจารณ์ที่ดีจากนักวิจารณ์และรายได้ดี เธอได้รับการเสนอเข้าชิงรางวัลลูกโลกทองคำ ในสาขานักแสดงนำหญิงยอดเยี่ยมประเภทภาพยนตร์ตลกหรือเพลง ยังได้รับการเสนอชื่อเข้าชิงรางวัลแบฟตาและรางวัลออสการ์ ในสาขาบทดั้งเดิมยอดเยี่ยมและได้รับการเสนอชื่อเข้าชิงรางวัลสมาคมนักแสดงภาพยนตร์และโทรทัศน์สาขาแสดงนำยอดเยี่ยม

วิกจากพากย์เสียงให้กับภาพยนตร์แอนิเมชั่น ในภาพยนตร์ชุด *Despicable Me* (2010–17) และ *How to Train Your Dragon* (2010–19) และยังได้รับการเสนอชื่อเข้าชิงรางวัลไพรม์ไทม์เอมมี สาขานักแสดงนำหญิงยอดเยี่ยมประเภทมินิซีรีส์หรือภาพยนตร์ จากบทบาท ซินเทีย มอร์เฮาส์ ในมินิซีรีส์แนวตลกเรื่อง *The Spoils of Babylon* (2014) ผลงานแสดงภาพยนตร์เรื่องอื่นของวิก อาทิ *Girl Most Likely* (2012), *The Secret Life of Walter Mitty* (2013), *The Skeleton Twins* (2014), *Welcome to Me* (2014), *The Diary of a Teenage Girl* (2015), *The Martian* (2015), *Ghostbusters* (2016), *Downsizing* (2017), *Mother!* (2017) และ *Where'd You Go, Bernadette* (2019)

อ้างอิง
-------

1. ↑  "Monitor". *Entertainment Weekly*. No. 1220/1221. August 17, 2012. p. 28.
2. ↑  "They're live on 'SNL'". *USA Today*. December 1, 2005. สืบค้นเมื่อ January 12, 2017.
3. ↑  Awards for Kristen Wiig ที่อินเทอร์เน็ตมูวีเดตาเบส
สำหรับเมืองโบราณ ดูที่ แอนติออก

**อันทักยา** (ตุรกี: *Antakya*, เสียงอ่านภาษาตุรกี: [ɑnˈtɑkjɑ]) เป็นเมืองที่ตั้งอยู่ในประเทศตุรกี เดิมชื่อ แอนติออก ซึ่งเป็นชื่อที่ยืมมาจากภาษาอาหรับ อันฏอกียะหฺ ซึ่งมาจากคำว่า Ἀντιόχεια อันติออเคีย ในภาษากรีก หรือ Antiochia ในภาษาละติน ก่อตั้งโดย Seleucus I ซึ่งเป็นอดีตทหารของอเล็กซานเดอร์มหาราช ในปี 300 ก่อนคริสตกาล ต่อมาในช่วงปี 261-281 ก่อนคริสตกาล แอนติออกุส ลูกครึ่งกรีกเปอร์เซียขึ้นปกครองเป็นจักรพรรดิครองเมืองนี้ ตั้งแต่นั้นมาก็มีจักรพรรดิใช้ชื่อนี้หลายคน เมืองนี้จึงเป็นที่รู้จักกันในนามแอนติออกสืบมา ประชาชนที่อาศัยในเมืองนี้เป็นชาวกรีก 

ในปี 40-39 ก่อนคริสตกาล แอนติออกถูกชาวพารเธีย (เปอร์เซียโบราณ) เข้ายึดครอง และต่อมาก็ตกภายใต้อาณาจักรโรมัน ประวัติศาสตร์ระบุว่า สาส์นของนบีอีซา (เยซู) เริ่มมาถึงแอนติออกในปี 34 หรือ 36 แล้วในปี 37 ก็เกิดแผ่นดินไหวอย่างรุนแรง จนจักรพรรดิ์กาลิกุลา (Caligula) แห่งโรม ซึ่งขึ้นปกครองในวันที่ 18 มีนาคม ค.ศ. 37 ต้องส่งคนไปตรวจสอบเพื่อรายงานความเสียหาย

แอนติออกในสมัยต้นอิสลาม
-----------------------

ในปี ค.ศ. 637 กองทัพอิสลามภายใต้การปกครองของคอลีฟะหฺ อุมัร อิบนุลค่อฏฏอบ สามารถเข้ายึดเมืองแอนติออกไดั ต่อมาในปี ค.ศ. 969 เมืองแอนติออกก็ถูกกองทัพของจักรพรรดินิเซฟอรุส ที่ 2 แห่งไบซันไทน์ เข้ายึดต่อมาถูกชาวอาร์เมเนียเข้ายึดครองอีก จนกระทั่งในที่สุดก็ถูกกองทัพของพวกซัลญูกเข้ายึดครองในปี ค.ศ. 1084

แอนติออกในสมัยสงครามครูเสด
--------------------------

ในช่วงสงครามครูเสดครั้งที่ 1 ชาวยุโรปได้บุกตีเมืองแอนติออก จนต้องตกภายใตัพวกเขาเป็นเวลานาน ในวันที่ 18 พฤษภาคม ค.ศ. 1268 เมืองแอนติออกถูกกองทัพของกษัตริย์บัยบรัส มัมลูก แห่งอิยิปต์เข้ายึดครอง

แอนติออกในสมัยปัจจุบัน
----------------------

ปัจจุบันแอนติออกเป็นที่รู้จักกันในนาม อันทักยา อยู่ในประเทศตุรกี ติดกับชายแดนซีเรียและทะเลเมดิเตอร์เรเนียน ชาวเมืองยังคงพูดภาษาอาหรับ สำเนียงซีเรีย ในเมืองนี้มีภูเขาลูกหนึ่งมีชื่อว่า ฮะบีบ อันนัจญารฺ

ดูเพิ่ม
-------

  

* สยามิค สารานุกรมอิสลาม

1. ↑  "Area of regions (including lakes), km²". *Regional Statistics Database*. Turkish Statistical Institute. 2002. สืบค้นเมื่อ 2013-03-05.
2. ↑  "Population of province/district centers and towns/villages by districts - 2012". *Address Based Population Registration System (ABPRS) Database*. Turkish Statistical Institute. สืบค้นเมื่อ 2013-02-27.
ทเว็นจังจีแกหรือซุปทเว็นจังเป็นอาหารที่ถูกที่สุดจานหนึ่งในประเทศเกาหลีใต้
ในประเทศเกาหลีใต้จะมองว่าสตาร์บัคส์เป็นสิ่งหรูหรา
**สาวทเว็นจัง**หรือ**ทเว็นจังนยอ** (เกาหลี: 된장녀) เป็นวลีในประเทศเกาหลีใต้ซึ่งใช้ดูถูกผู้หญิงที่ "ยอมใช้เงินอย่างกระเบียดกระเสียรกับสิ่งจำเป็นเพื่อเอาเงินไปใช้จ่ายซื้อของหรูหรา" ทเว็นจังคือเต้าเจี้ยวชนิดหนึ่งที่ใช้ในอาหารเกาหลี วลีนี้จึงหมายความถึงผู้หญิงที่ยอมทนกินอาหารถูก ๆ อย่างเช่นทเว็นจังจีแก (หรือซุปทเว็นจัง) เพื่อจะได้เอาเงินไปซื้อของราคาแพง

วลีนี้เกิดขึ้นในช่วงที่เศรษฐกิจของประเทศเกาหลีใต้เติบโตอย่างรวดเร็วในช่วงต้นทศวรรษ 2000 จี-อึน เรจีนา ซง นักวิจัยด้านเกาหลีศึกษากล่าวว่าสิ่งที่แสดงแนวคิดของสาวทเว็นจังได้ดีที่สุดก็คือ "แก้วกาแฟสตาร์บัคส์ในมือเธอ" ในประเทศเกาหลีใต้ กาแฟกลายเป็นสัญลักษณ์แสดงความมีระดับในสังคมเกาหลีใต้ตั้งแต่ ค.ศ. 1999 ส่วนสตาร์บัคส์ก็เป็นตัวแทนของความใฝ่ฝันที่จะมีฐานะดี และการดื่มกาแฟสตาร์บัคส์ก็ถือเป็นสัญลักษณ์แสดงสถานะ ใน ค.ศ. 2015 สตาร์บัคส์มีสาขาในกรุงโซลมากกว่าเมืองใหญ่อื่น ๆ ในโลก

บทความของบีบีซีบทความหนึ่งกล่าวว่าวลีนี้แฝงนัยยะเหยียดเพศ ในขณะที่ซงมองว่าวลีดังกล่าวสื่อถึงทั้งเพศและสถานะทางสังคม บทความบีบีซีกล่าวว่าวลีนี้อ้างอิงถึงแนวคิดที่ว่า "ต่อให้จะซื้อกระเป๋าชาเนลสักกี่ใบ เธอก็ซ่อนความเป็นเกาหลีไว้ไม่ได้อยู่ดี และนี่คือสิ่งที่สมควรถูกเย้ยหยัน ในภาษาเกาหลีไม่มีวลี 'หนุ่มทเว็นจัง' สำหรับผู้ชาย"

เนื้อหาส่วนใหญ่ของเพลง "คังนัมสไตล์" ล้อเลียนผู้หญิงลักษณะดังกล่าว

อ้างอิง
-------

1. 1 2  Fisher, Max (23 August 2012). "Gangnam Style, Dissected: The Subversive Message Within South Korea's Music Video Sensation". *The Atlantic*. สืบค้นเมื่อ 2012-09-17.
2. ↑  Doenjang at doopedia (ในภาษาเกาหลี)
3. 1 2 3  Rothman, Lauren (19 January 2015). "Korean Women Are Starving Themselves to Afford a Cup of Coffee". *Vice* (ภาษาอังกฤษ). สืบค้นเมื่อ 2022-01-25.
4. 1 2 3  Galer, Sophia Smith (8 April 2021). "The languages with built-in sexism". *BBC* (ภาษาอังกฤษ). สืบค้นเมื่อ 2022-01-24.
5. 1 2  Song, Jee Eun Regina (Fall 2014). "The Soybean Paste Girl: The Cultural and Gender Politics of Coffee Consumption in Contemporary South Korea". *Journal of Korean Studies* (ภาษาอังกฤษ). **19** (2): 429–448. doi:10.1353/jks.2014.0026. ISSN 2158-1665.